
ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση μεταφοράς συντελεστή δόμησης και ταυτόχρονης πραγματο¬ 
ποίησης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «Περί καθορισμού ανωτάτου ορίου 
συντελεστού δομήσεως κ.λπ» (ΦΕΚ 58/Α) και ειδικότερα το άρθρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (ΦΕΚ 138/Α), όπως τροποποιήθηκε με το από 19.6.1987 
π.δ/γμα (ΦΕΚ 592/Δ). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 π.δ/γμα 
(ΦΕΚ 163/Α). 

4. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2,3 και 7. 

5. Τις διατάξεις του ν. 1558/1985 Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ.-1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

8. Την υπ’ αριθ. 1662/1988 πράξη συναίνεσης των Θεανώ Κ. 
Μπέη, Μαρία Κ. Μπέη και της Ελένης Ε. Κασιαλμά, δικηγόρου ενερ- 
γούσας ως πληρεξούσια του Ευαγγέλου Κ. Μπέη. 

9. Την από 22.6.1988 (αριθ. πρωτ. 46603/22.6.88) αίτηση της 

Μαρίας Ίρμγκαρε-Μπέη-Λίρμαν. * 

10. Την υπ’ αριθ. 267/88 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, 

11. Την υπ’ αριθ. 46603/7947/12.10.88 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
για προέγκριση της σχετικής τεχνικής μελέτης, με πρόταση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου του δήμου 
Αθηναίων (ν. Αττικής) επί της οδού Φερρών 18 και έχει χαρακτηρισθεί 
ως παραδοσιακό με το από 16.8.1985 π.δ/γμα «Χαρακτηρισμός ως 
διατηρητέου του κτιρίου που βρίσκεται στην οδό Φερρών 18 της περιο¬ 
χής Πλατείας Βικτωρίας του ρυμοτομικού σχεδίου Αθήνας και επιβολή 
ειδικών όρων και περιορισμών δόμησης αυτού» (ΦΕΚ 418/Δ), ιδιοκτη¬ 
σίας Μαρίας Ίρμγκαρε Μπέη Λίρμαν, όπως το βαρυνόμενο ακίνητο 
φαίνεται στο σχετικό πρωτότυπο διάγραμμα σε κλίμακα 1:100 που θε¬ 
ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθ. 76208/1988 πράξη του και που συνοπτικό του 
αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 252,02 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά 4,2. 

δ. Δομήσιμες επιφάνειες που αντιστοιχούν σ’ αυτό είναι: 252,02 X 
4,2 = 1058,48 τ.μ. 

ε. Δομημένη επιφάνεια 691,07 τ.μ. (201,91 τ.μ. στο ισόγειο, 
403,82 τ.μ. στους ορόφους 62,52 τ.μ. στο δώμα και 22,82 τ.μ. στο 
βοηθητικό κτίσμα). 

στ. Μεταφερόμενη δομήσιμη επιφάνεια 1058,48-691,07 = 367,41 
τ.μ. μόνο από ορόφους. 

Άρθρο 2 

1. Εγκρίνεται η πραγματοποίηση του κατά το προηγούμενο άρθρο 
μεταφερομένου συντελεστή δόμησης κατά 367,26 τ.μ. από το παρα¬ 
πάνω περιγραφόμενο βαρυνόμενο (διατηρητέο) ακίνητο, σε άλλο ακί¬ 
νητο (ωφελούμενο), που βρίσκεται εντός του ρυμοτομικού σχεδίου Ν. 
Ερυθραίας (ν. Αττικής) και επί της οδού Σκουφά 38 και Σολωμού (Ο.Τ. 
113) όπως το ωφελούμενο ακίνητο φαίνεται με στοιχεία Α, Β, Γ, Δ, Α 
στο σχετικό πρωτότυπο διάγραμμα σε κλίμακα 1:500 που έχει θεωρη¬ 
θεί από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 76208/1988 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 272,70 τ.μ. που αντιστοιχεί σε 367,26 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 909,00 τ.μ. 

\\<π<ην> κάλυψης: 26%. 

γ. Συντελεστής δόμησης: 1,30. 

δ. Μέγιστο επιτρεπόμενο ύψος του ανεγερθησομένου χτιρίου: δεκαο¬ 
κτώ (18) μ. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με τις όψεις και κατόψεις, που φαίνονται στα εννιά (9) σχετικά 
πρωτότυπα διαγράμματα σε κλίμακα 1:100 (το ένα) και 1:50 (τα 
οκτώ) που θεωρήθηκαν από τον Προϊστάμενο της Διεύθυνσης Τοπογρα¬ 
φικών Εφαρμογών με την υπ’ αριθ. 76208/1988 πράξη του και που 
συνοπτικά τους αντίτυπα δημοσιεύονται με το παρόν διάταγμα. 


Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήαεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Νοεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΜΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 













































































ΟυΓνί.Λΰιί Λ3ββ 

